

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020. gada 27.novembra Nr.492

(protokols Nr.19, 22.p)

**Zemes nomas līguma pagarināšana**

Priekuļu novada dome izskata *Vārds Uzvārds* (turpmāk - Iesniedzējs), 2020.gada 15.oktobra iesniegumu (reģ.15.10.2020. Priekuļu novada pašvaldībā Nr.3.1-5.2/2020-3933) par zemes nomas līguma pagarināšanu zemes vienībai ar kadastra apzīmējumu 4272 005 0070, “Strazdiņi”, Priekuļu pagastā, Priekuļu novadā, ½ domājamās daļas 10,04 ha kopplatībā.

Izvērtējot domes rīcībā esošo informāciju, konstatēts, ka:

1. Ar *Vārds Uzvārds* par zemes vienības ar kadastra apzīmējumu 4272 005 0070, “Strazdiņi”, Priekuļu pagastā, Priekuļu novadā, ½ domājamās daļas – 10,04 ha platībā nomu ir noslēgts zemes nomas līgums līdz 2020.gada 15.decembrim.
2. Saskaņā ar 2013.gada 23.maija Priekuļu novada domes lēmumu (protokols Nr.7. 33.p.) Iesniedzējam ir atņemtas zemes lietošanas tiesības un zemes vienība ar kadastra apzīmējumu 4272 005 0070 ir noteikta kā piekritīga pašvaldībai.
3. Likuma „Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums” 25.panta otrā daļa nosaka *“Persona, kurai zemes pastāvīgās lietošanas tiesības izbeidzas šā panta pirmajā daļā minētajos gadījumos vai kurai zemes pastāvīgās lietošanas tiesības izbeigušās saskaņā ar likumu “*[*Par zemes reformas pabeigšanu lauku apvidos*](https://likumi.lv/ta/id/45729-par-zemes-reformas-pabeigsanu-lauku-apvidos)*", iegūst zemes nomas pirmtiesības uz tās lietošanā bijušo zemi. Zemes nomas līgumu slēdz uz laiku, kas nav mazāks par 10 gadiem, ja vien zemes nomnieks nevēlas noslēgt zemes nomas līgumu uz īsāku termiņu. Ja zemes nomnieks vēlas, zemes nomas līgums tiek pagarināts.”*
4. Iesniedzējs, kā bijušais zemes lietotājs, saņem pirmtiesības uz minētā zemes gabala iznomāšanu un zemes nomas līguma pagarināšanu.
5. Ministru kabineta 2005.gada 30.augusta noteikumu Nr.644 “Noteikumi par neizpirktās lauku apvidus zemes nomas līguma noslēgšanas un nomas maksas aprēķināšanas kārtību” 7.punkts nosaka, ka *nomas līgumā par zemi gada nomas maksa nosakāma 0,5 % apmērā no zemes kadastrālās vērtības.*

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un likuma „Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums” 25.panta otro daļu un Ministru kabineta 2005.gada 30.augusta noteikumu Nr.644 “Noteikumi par neizpirktās lauku apvidus zemes nomas līguma noslēgšanas un nomas maksas aprēķināšanas kārtību” 2.punktu un 7.punktu, Tautsaimniecības komitejas 2020.gada 19.novembra atzinumu (protokols Nr.11), elektroniski balsojot tiešsaistē, PAR –12 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Elīna Krieviņa, Baiba Karlsberga, Jānis Mičulis, Ināra Roce), PRET –nav, ATTURAS –nav, Priekuļu novada dome **nolemj**:

1. Pagarināt zemes nomas līguma termiņu *Vārds Uzvārds*, personas kods -, par zemes vienības ar kadastra apzīmējumu 4272 005 0070 ½ domājamās daļas, ar nosaukumu “Strazdiņi”, Priekuļu pagastā, Priekuļu novadā, 10,04 ha platībā iznomāšanu no 2020.gada 16.decembra.
2. Noteikt nomas līguma termiņu līdz 2030.gada 31.decembrim.
3. Nomas maksu noteikt 0,5 % no zemes kadastrālās vērtības gadā.
4. Atbildīgā par lēmuma izpildi nekustamā īpašuma speciāliste L.S.Berovska.
5. Kontrole par lēmuma izpildi Attīstības nodaļas vadītājai V.Lapselei.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone